text: Paştıh Qanşau Ğur i usığə-žıʔəğəxər zıtepsəɫıhxəm i ɫənıquəḵə buuguəšmə: Alıh zaquəm, abı i ḻıḵuə ɫaᵽəm ya ḟıɫağu, ya şıtẋu, yaxuəpabğən, axər ğəarəzın, yapəğunəğun xuədə kupṩəxər nəẋ ebəḵıu; abı qinəmıṩaui Alıh ʔuşığə, Thə’ḻıḵuə ʔuşığə, a ʔuşığəxəm xəɫ daxağər, kuuağır zəxəṩən, abı uithəqun, abıḵə iriqun… a ḟıɫağur, a guapağır ğaṩəmi ɫəğəʔəsın, ğaṩəmi xəpşən; a ḟıɫağum qəğəɫəğuaᵽə xuəpṩ guərxəmḵə – ḟıu pɫağu ćıxu e psəuşhə e irısqı xuədəxəmḵə – a guapağır nəẋ ɫagəm nəs dəšəyauə qıᵽurıblən, ᵽurıɫın… Mis axərauə žıᵽə ẋunuş Pşıyapşıžım i usə duneym i tepɫər.